Cu privire la aprobarea Regulamentului bugetului civil în municipiul Chișinău

În temeiul prevederilor art. 9 al Legii nr.436-XVI din 28.12.2006 privind administrația publică locală, Consiliul municipal Chișinău DECIDE:

**Capitolul I: Dispoziții Generale**

1. Din bugetul civil sunt finanțate proiecte, ce sunt incluse în sarcina Primăriei municipiului Chișinău, care sunt posibil de implementat pe parcursul unui an bugetar.

2. Pentru proiectele, ce necesită localizarea într-o anumită zonă, aceasta trebuie să fie în proprietatea Primăriei municipiului Chișinău, și să nu se refere la persoane terțe.

3. Proiectele vor fi clasificate în două categorii: proiecte mici și proiecte mari.

4. Proiecte mici sunt acele în care valoarea costului de implementare se încadrează de la 30 000 MDL până la 100 000 MDL, suma totală rezervată în bugetul civil pentru executarea acestora fiind de 1 000 000 MDL.

5. Proiecte mari sunt acele în care valoarea costului de implementare se încadrează de la 100 001 MDL până la 500 000 MDL, suma totală rezervată în bugetul civil pentru executarea acestora fiind de 2 000 000 MDL.

**Capitolul II: Depunerea proiectului pentru bugetul civil**

6. Proiectele pentru bugetul civil, denumite în continuare "proiecte", pot fi depuse de către persoane cu vârsta mai mare de 16 de ani, care au domiciliul în mun. Chișinău.

7. Proiectele se depun prin formularul de cerere a proiectului pentru bugetul civil publicat pe pagina web oficială a Primăriei municipiului Chișinău, conform anexei 1 la prezentul Regulament, împreună cu o listă a locuitorilor municipiului Chișinău, care sprijină această propunere:

1) în cazul proiectelor mici lista ar trebui să includă 50 de persoane, împreună cu semnăturile lor;

2) în cazul proiectelor mari lista ar trebui să includă 100 de persoane, împreună cu semnăturile lor.

8. Proiectele pot fi depuse de la 15 februarie până la 15 martie a fiecărui an.

9. Direcția relații publice a Primăriei municipiului Chișinău duce evidența proiectelor.

**Capitolul III: Evaluarea proiectelor**

10. Direcția relații publice a Primăriei municipiului Chișinău colectează toate proiectele și convoacă ședința echipei de lucru pentru Bugetul Civil, în scopul de a efectua evaluarea tehnică a proiectelor. Componența Echipei include câte un reprezentant ai Direcției administrație publică locală și un reprezentant al Direcției relații publice. Reprezentantul direcției administrației publice locale prezidează ședințele echipei de lucru. Consilierii municipali pot participa la ședința echipei de lucru și se expune pe marginea proiectelor.

11. Echipa de lucru pentru Bugetul Civil poate solicita un aviz cu privire la proiect de la experți, organizații și instituții relevante.

12. Echipa de lucru pentru Bugetul Civil:

1) efectuează până la 30 aprilie 2015 evaluarea formală a proiectelor;

2) publică rezultatele evaluării tehnice, informând autorul sau autorii proiectului, că au la dispoziție șapte zile pentru a face modificările necesare în proiect, în caz de necesitate a introducerii acestora, astfel, ca proiectul să fie pasibil de realizare;

3) transmite rezultatele evaluării fără întârziere Comisiei pentru evaluării proiectelor;

13. Comisia pentru evaluarea proiectelor este alcătuită din câte un reprezentant al fiecărei fracțiuni din cadrul Consiliului municipal, consilieri independenți, Direcţiei generale arhitectură, urbanism şi relaţii funciare, Direcţiei general locativ-comunală şi amenajare și 2 reprezentanți ai societății civile. În caz de necesitate, în cadrul ședinței Comsiei pot fi invitați autorii proiectelor.

14. Ședințele Comisiei pentru evaluarea proiectelor sunt moderate de reprezentantul Direcției administrație publică locală, acesta fiind responsabil de întocmirea procesului verbal al ședinței Comisiei. Avizul Comisiei pentru evaluarea proiectelor este semnat de fiecare membru al Comisiei.

15. Avizul Comisiei cuprinde deciziile generale ale Comisie, precum și opiniile separate ale membrilor.

16. Modificările în proiect, inclusiv schimbarea denumirii, locului de implementare a proiectului sau asocierea cu alte proiecte sunt posibile cu acordul autorului sau autorilor proiectelor.

17. Proiectele care întrunesc condițiile de participare la concurs sunt supuse votului pe pagina...........................

18. Toate proiectele supuse votului, precum și proiectele, care nu s-au calificat la vot, împreună cu justificările evaluării acestora, vor fi publicate pe pagina.........................................

**Capitolul IV: Regulile de selectare a proiectelor**

19. Selectarea proiectelor se face de către locuitorii municipiului Chișinău, care au atins vârsta de 16 ani, printr-un vot deschis, pentru care sunt desemnate puncte de votare.

20. Listele punctelor de votare, menționate în punctul 19, sunt făcute publice, inclusiv pe site-ul pe pagina web oficială a Primăriei municipiului Chișinău.

21. La punctele de votare, menționate în punctul 19, vor fi oferite fișe de vot împreună cu rezumatul proiectelor depuse la vot.

22. Modelul fișei de vot va fi disponibil pe pagina .......................................................

23. Votarea, prevăzută în punctul 19 se realizează prin:

1) prezentarea fișelor de vot la punctele de votare special desemnate;

2) completarea fișei de vot în varianta electronică, disponibilă pe site-ul .....................................

24. Votarea durează de la 1 iunie până la 10 iunie.

25. În fișele de vot locuitorii din municipiul Chișinău, care au împlinit 16 ani, aleg 1 proiect mic și 1 proiect mare.

2. Pentru procesul de votare este responsabilă Echipa de lucru pentru Bugetul Civil.

26. Echipa de lucru pentru Bugetul Civil constată rezultatele votării în baza sumei voturilor exprimate pentru proiectele mici și mari concrete, și întocmește lista cu rezultate sub rezerva punctelor 28,29 și 30.

27. Proiectele recomandate pentru implementare sunt incluse în lista proiectelor, care au obținut cel mai mare număr de voturi, până la epuizarea fondurilor din Bugetul Civil prevăzut pentru proiectele mari și mici.

28. În zona unui sector pot fi realizate maximum 3 proiecte mici si 1 proiect mare.

29. Limitarea prevăzută de punctul 28 nu se aplică proiectelor realizate în cel puțin 3 sectoare concomitent.

30. În cazul în care două sau mai multe proiecte au obținut un număr de voturi egal, ordinea de listă a acestora va fi determinată prin tragerea la sorț.

31. Echipa de lucru pentru Bugetul Civil prezintă rezultatele votării Consiliului municipiului Chișinău și Primarului general al municipiului Chișinău.

32. Proiectele selectate pentru implementare în cadrul procedurii Bugetului Civil în municipiul Chișinău sunt introduse în proiectul bugetului municipiului Chișinău pentru anul 2016.

33. Proiectele, din momentul includerii lor în bugetul municipiului Chișinău, devin sarcina Primăriei municipiului Chișinău.

33. Pentru punerea în aplicare a proiectelor răspunde integral Primăria municipiului Chișinău.

34. Pe parcursul implementării proiectului sunt posibile modificări în proiect din motive obiective și cu acceptul autorului proiectului, însă în limita bugetului inițial.

35. În decursul implementării proiectelor primăria municipiului Chișinău poate consultate toate părțile interesate ale proiectului.

36. Primăria municipiului Chișinău își rezervă dreptul de a face modificări în proiectele implementate în cazul depășirii valorii estimate a proiectului.

Anexa nr. 1

la decizia Consiliului municipal Chișinău

nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_\_ 2016